Előterjesztés

Tiszavasvári Város Önkormányzata Képviselő-testülete

**2024. október 24-én**

tartandó **rendes testületi** ülésére

Az előterjesztés tárgya: **A téli üzemeltetés rendje**

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Petruskáné dr Legeza Tímea - aljegyző

Az előterjesztés ügyiratszáma: TPH/14.768/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22., 1.30. pontja |
| Szociális és Humán Bizottság | SZMSZ 5. sz. melléklet 1.10. pontja |

Az ülésre meghívni javasolt szervek, személyek:

|  |  |
| --- | --- |
| Makkai Jánosné intézményvezető | [szeszk@gmail.com](mailto:szeszk@gmail.com) |
| Harasztiné Gorzsás Ildikó, gazdasági vezető | harasztine69@gmail.com |
| Moravszki Zsoltné intézményvezető | [ekaovoda@gmail.com](mailto:ekaovoda@gmail.com) |
| Kulcsár Lászlóné intézményvezető | vktiszavasvari@gmail.com |
| Munkácsi Ágnes intézményvezető | cseperedok@tiszavasvari.hu |
| Dr Groncsák Andrea Tiva-Szolg Kft ügyvezető | groncsakandrea@gmail.com |

Egyéb megjegyzés:

Tiszavasvári, 2024. október 18.

**Petruskáné dr Legeza Tímea**

**témafelelős**

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Petruskáné dr Legeza Tímea

**Előterjesztés**

– a Képviselő-testület részére –

**A téli üzemeltetés rendjéről**

**Tisztelt Képviselő-testület!**

1. Az energiaválság következtében ránk nehezedő költségvetési nehézségek okán **az energiatudatos felhasználás előtérbe került az elmúlt években.**

A kormányzat 2022. évben **egyedi támogatást nyújtott az önkormányzatnak, melynek kötelezvényei 2023-ban lejártak.**

Az idei évben az látható, hogy bár **a szerződéses árak általánosságban kedvezőbbek,** a válság előtti állapothoz képest még mindig közel **két/háromszoros díjszabások jellemzőek.**

A Képviselő-testület az elmúlt évben az önkormányzati ingatlanok vonatkozásában intézkedési tervet fogadott el az energiaválság költségvetési hatásainak kezeléséről, mely **üzemeltetési rend meghatározását továbbra is szükségesnek tartom a 2024/2025. évi fűtési szezonban. Javaslatom később részletezettek szerint enyhébb intézkedéseket tartalmaz.**

Javaslatainkat **energetikussal is egyeztetve tesszük meg**, melyek a **tavalyi év tapasztalatai alapján kertültek megfogalmazásra.**

**II. Mindezek alapján a bezárásokra az alábbiak szerint kerülne sort:**

1. **Találkozások háza**

Az épületben a **TOP\_Plusz-1.2.1-21** „Élhető településközpont kialakítása” tárgyú pályázat kivitelezésének megkezdésével a **munkaterület átadásától a műszaki átadás-átvétel lezárásáig indokolt – a korábbi év gyakorlatához hasonlóan - a könyvtár földszinti részének kivételével az épület bezárása.** Az épület többi részében a felújítás alatt a **fagyvédelem indokolt, de ez a munka ütemezése és a munkanemek szerint változhat.**

A közbeszerzés a pályázat kapcsán eredményesen zárult, így várhatóan november elejétől az épület átadása megtörténik.

Az épület felújítása alatt a könyvtár földszinti részében dolgoznának a kollégák. A könyvtár **téli zárva tartása 2024. december 20. napjától- 2025. január 13. napja.** A **közvetlen munkavégzést** szolgáló terekben split klíma igénybevétele nélkül **22 fok tartható az épület központi fűtési rendszere igénybevételével.**

A zárva tartás alatt az eddigi bérlőkkel egyeztetések lefolytatása szükséges más alternatívák keresése érdekében. (óvodák tornaterme, civil ház, stb…)

1. **Ady Endre u. 8. szám**

**Kötelező önkormányzati feladat a** NYÍRSÉGVÍZ Nyíregyháza és Térsége Víz- és Csatornamű Zrt. és a Hajdúkerületi és Bihari Víziközmű Szolgáltató Zrt. kiköltözése miatt **nincs.**

A Magyar Agrár,- Élelmiszergazdasági és Vidékfejlesztési Kamara (Nemzeti Agrárgazdasági Kamara) és a Sz-Sz-B. megyei Katasztrófavédelmi Igazgatóság **már nem érintett használatban.**

**Nem kötelező önkormányzati feladatok:**

* EKIK Vasvári Pál Múzeum – **A múzeum egyes tárgyainak áthelyezése szükséges.**
* Magyar Vöröskereszt – **Helyiség felajánlása a polgármesteri hivatal épületében elsődlegesen a bejáratnál megüresedő E-ON iroda**

1. **Kálvin úti múzeum**

**Az épület nyitva tartási időben 18 fok tartása mellett üzemelne. feladatellátásunk biztosítása érdekében is, helyet adva egyes Ady útról áttelepített kiállítási darabnak. Az épület nem szakaszolható.**

1. **Civil Ház**

**Az épület fűtési szezonra történő bezárása kapcsán a TELSE és a NOE is úgy nyilatkozott, hogy használni kívánják az ingatlant, a rezsiköltségek megtérítése mellett.**

1. **Sportcsarnok**

A tavalyi évben már üzemelt a csarnok, **gázfűtés mellett**, energetikusunk javaslatára a **hőszivattyú nem került** beüzemelésre.

Önköltségszámítás alapján a csarnok **rezsióradíj (üzemeltetési költség/üzemeltetési órák száma Ft/óra):nettó ……..-Ft/óra, bruttó …………-Ft/ óra – a már benyújtott igények alapján - tervezett kihasználtság mellett.**

Határozat-tervezetben javaslom azonban az **alábbi két szervezet/intézmény részére kedvezmény biztosítását tekintettel az oktatási közfeladat ellátás kiemelt fontosságára:**

* **Tiszavasvári Sport Egyesület** (utánpótlás neveléssel)
* **Nyíregyházi Szakképzési Centrum Tiszavasvári Szakképző Iskola és Kollégium**

Egyéb igénybevevőknek a határozat-tervezetben megállapított díjon.

**A kedvezményből adódó többletköltségeket a Tiva-Szolg Kft. viseli.**

**Amennyiben valamely szereplő a megállapított kedvezményeket is tartalmazó bérleti díjon nem kíván szerződni, fenntartja a jogot a tényleges igénybevétel alapján a díjak felülvizsgálatára.**

**III. A költséghatékony üzemeltetés feladataink maradéktalan ellátása mellett továbbra is fő cél. Bár az energiaválság hatásai mérséklődni látszanak energiapiacon, hosszú távú kihatásai más területen mégis jelentősek (inflációs hatások), így ebben az évben és a jövőben is indokolt a téli üzemeltetés rendjének meghatározása az elkerülhető költségkiadások optimalizálása érdekében.**

Mindezek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen.

Tiszavasvári, 2024. október 18.

Balázsi Csilla

polgármester

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2024. (……..) Kt. számú**

**határozata**

**A téli üzemeltetés rendjéről**

Tiszavasvári Város Önkormányzatának Képviselő-testülete „**A téli üzemeltetés rendjéről” megnevezésű előterjesztéssel kapcsolatban az alábbi döntést hozza:**

1. **EKIK, Találkozások Háza**

**I..1. Dönt arról, hogy a TOP\_Plusz-1.2.1-21** „Élhető településközpont kialakítása” tárgyú pályázat kivitelezésének megkezdésével a **munkaterület átadásától a műszaki átadás-átvétel lezárásáig**

* **az Egyesített Közművelődési Intézmény és Könyvtár (rövid nevén: EKIK)**, Tiszavasvári, **Szabadság tér 1., épülete**, a **könyvtár** 301,36 m2 813,672 légköbméter területű **földszinti részének** **kivételével,**

**bezár.**

**A közvetlen munkavégzést szolgáló – fent megjelölt helyiségekben - split klíma igénybevétele nélkül 22 fok, azzal, hogy a központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

Az épület többi részében a felújítás alatt a **fagyvédelem mellett üzemel a fűtés, de ez a kivitelezési munka ütemezése és a munkanemek szerint változhat, melynek meghatározására - az EKIK intézmény vezetőjével egyeztetetett módon - a polgármestert hatalmazza fel.**

**I.2. Egyesített Közművelődési Intézmény és Könyvtár (rövid nevén: EKIK)**, Tiszavasvári, **Szabadság tér 1., épületében működő könyvtár szolgáltatás téli zárva tartási idejét -** függetlenül jelen határozat I.1. pontjában foglaltaktól - **az alábbiak szerint határozza meg:**

**2024. december 20. napjától- 2025. január 13. napjáig zárva tart.**

**A kulturális alapszolgáltatás a könyvtár nyitva tartásával biztosított. Szükség szerinti eseti rendezvények helyszínéül – a polgármesterrel történt egyeztetés és jóváhagyás mellett - a polgármesteri hivatal házasságkötő terme, egyéb tárgyaló helyiségei szolgálhatnak, az online térben megvalósuló rendezvények, programok előtérbe helyezése mellett.**

**Felkéri az EKIK intézményvezetőjét, hogy:**

**- A fűtési rendszer beállításában az energetikus eddigi javaslatai szerint eljárva működjön együtt a fenntartó képviselőjével,**

**-** Figyelje a takarékossági intézkedések megvalósulását, napi szinten ellenőrizze a lezárt helyiségek állapotát.

- Haladéktalanul jelezze a szakmai szabályokra és a kivitelezésre figyelemmel, ha a könyvtár nyitva tartási idejét módosítani szükséges.

- Gondoskodjon az érvényes nyitva tartás tekintetében a lakosság kellő időben történő tájékoztatásáról.

Határidő: esedékességkor Felelős: Balázsi Csilla polgármester

Kulcsár Lászlóné – EKIK intézményvezető

1. **Polgármesteri Hivatal**

II.1. Felhatalmazza a Tiszavasvári Polgármesteri Hivatal (továbbiakban: hivatal) vezetőjét **a hivatal házasságkötő termének ingyenes használatba adására** **– a polgármesterrel történt egyeztetés és jóváhagyás mellett,** igazodva a megjelölt helyiség elsődleges rendeltetéséhez - kizárólag a megjelölt célokra **elsődlegesen a hivatal nyitva tartási idején belül, figyelembe véve a téli ügyeleti időszakot is:**

* **elsődlegesen EKIK szervezéssel ünnepségek, kulturális rendezvények, különösen művészeti előadások, író-olvasó találkozók, irodalmi-zenei előadó estek megrendezése;**
* **Vöröskereszt szervezésében véradás, oktatási tevékenység és ahhoz kapcsolódó résztevékenységek;**
* **EKIK szervezésében, egyéb intézményeink, és civil szervezetek szervezésében adományosztás**.

2. A Képviselő-testület **nem támogatja** a hivatal házasságkötő termének ingyenes használatba adását **mozgásos formát igénylő kis- és nagycsoportos foglalkozásokra.**

3. Felkéri a polgármestert, hogy a Jegyzőt és a házasságkötő terem használatára kérelmet benyújtó szerveket, személyeket tájékoztassa a Testület döntéséről.

Határidő: esedékességkor Felelős: Balázsi Csilla polgármester

Dr Kórik Zsuzsanna jegyző

1. **Tiszavasvári, Ady Endre u. 8. sz., Térségi Szolgáltató Ház**

**III.1. Dönt arról, hogy a 2024-ben kezdődő fűtési szezonban legkésőbb 2024. november 15. napjától 2025. április 1. napjáig:**

* a 4440 Tiszavasvári, **Ady E. u. 8. szám** alatti épület,

bezár **azzal, hogy a zárás konkrét időpontjának meghatározására – érintett intézményként egyeztetve az EKIK intézmény vezetőjével - a polgármester hatalmazza fel az időjárási körülmények függvényében, különös figyelemmel a napi átlaghőmérséklet alakulására és a fagyveszélyre**.

A zárás alatt a fűtési rendszer fagyveszély üzemmódban üzemel.

Az EKIK által bérelt 4440 Tiszavasvári, **Ady E. u. 8. szám** alatti épület földszinti részének **eseti és állandó kiállításai** - amíg azt a minimális fűtéssel működő épületben a belső hőmérséklet engedi - **a zárás alatt** **eseti jelleggel, előre egyeztetett időpontban látogathatóak**, mely igénybevételi kérelmekről az EKIK intézményvezetője dönt.

III.2. A Képviselő-testület a **Magyar Vöröskereszt** (továbbiakban: Használó)Tiszavasvári, Ady E. u. 8. sz. alatti irodára kötött használati jogot alapító szerződését **nem szünteti meg**, tekintettel arra, hogy az ingatlanra a Használónak használati joga van bejegyezve.

A Használó részére **cserehelyiséget biztosít igény és egyeztetés szerint, de elsődlegesen** a **polgármesteri hivatal épületében** a **Tiszavasvári, Városháza tér 4.** szám alatt, figyelemmel a megüresedő E-ON irodára is**.**

Az iroda ingyenes – rezsi kivételével - használatának időtartama: **2024. november 1. – 2025. április 15. Magyar Vöröskereszt eltérő kérelme esetén általa megjelölt időpontra a 2024. évben kezdődő fűtési szezonban.**

A Használó köteles **teljes mértékben megfizetni az általa kizárólagosan használt irodához kapcsolódó mindennemű költséget** a kiállított közüzemi számlák alapján (fűtés, villamos energia, a Használó által foglalkoztatott dolgozói létszám alapján számított vízdíjköltség).

A Használónak ezen időtartam alatt **nem kell rezsit fizetni a Tiszavasvári, Ady E. u. 8. sz.** alatti iroda vonatkozásában.

A Képviselő-testület hozzájárul ahhoz, hogy a Használó, időszakonként, előre történő egyeztetéssel az általa szervezett vöröskeresztes elsősegély vizsgák/ **véradás megtartása céljából ingyenes használatba vegye a Tiszavasvári Polgármesteri Hivatal Házasságkötő** Termét kapacitás függvényében, tekintettel ezen terem megnövekedett igénybevételére.

Felkéri a Polgármestert, hogy tájékoztassa a Használót, a Testület döntéséről.

Felhatalmazza a Polgármestert, hogy a Használóval az Ady u. 8. sz. alatti ingatlanra szóló használati szerződés módosítását írja alá.

Felhatalmazza a Jegyzőt, hogy a szerződést írja alá.

Határidő: 2024. november 1. Felelős: Balázsi Csilla polgármester

Dr Kórik Zsuzsanna – jegyző

1. **EKIK Vasvári Pál múzeum Kálvin u.**

**IV.1. Dönt arról, hogy a 2024-ben kezdődő fűtési szezonban a közvetlen munkavégzést szolgáló helyiségek kivételével** a **Vasvári Pál Múzeum** 4440 Tiszavasvári, **Kálvin u. 7. szám** alatti épületében **nyitva tartás alatt 18 fok tartható**, azzal, hogy z**árástól, a következő napi nyitást megelőző egy óráig 15 fok tartásával kerüljön beállításra a fűtési rendszer.** **Nyitva tartás munkanapokon 8.00-16.00 óráig**. **Hétvégén, ünnepnapokon zárva**.

IV.2. A Képviselő-testület dönt arról, hogy a **Vasvári Pál Múzeum** 4440 Tiszavasvári, **Kálvin u. 7. szám** alatti épületében a **múzeumlátogatás ünnepnapokon előre** egyeztetet időpontban **intézményvezetői hatáskörben biztosított.**

**IV.3. Felkéri az EKIK intézményvezetőjét, hogy a fűtési rendszer beállításában a tavalyi évhez hasonlóan járjon el, együttműködve a fenntartó képviselőjével.**

Határidő: 2024. november 1. Felelős: Kulcsár Lászlóné - EKIK

intézményvezető

**V. SPORTCSARNOK:**

A Képviselő-testület dönt arról, hogy a **Sportcsarnok** épületének díjszabása **2024. november 1. napjától 2025. október 31. napjáig** az elfogadott használati díjszabásától eltérően alábbiak szerint alakul:

1. A Képviselő-testület dönt arról, hogy a Városi Sportcsarnok épületét sporttevékenység végzése céljából **elsődlegesen a következő egyesület/intézmény használhatja**:

* **Tiszavasvári Sport Egyesület** (utánpótlás neveléssel)
* **Nyíregyházi Szakképzési Centrum Tiszavasvári Szakképző Iskola és Kollégium**

2. A hőszivattyú működtetés energetikus csatolt szakvéleménye alapján nem javasolt, **így dönt arról, hogy a sportcsarnok fűtése kizárólag gáz energia igénybevételével történik. A központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

**1.1. Nyíregyházi Szakképzési Centrum Tiszavasvári Szakképző Iskola és Kollégium:**

* **2024. november 1. napjától** **2025. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra,
* az önköltségszámítás alapján számított **bruttó …………….-Ft/óra bérleti díj helyett – különös tekintettel az oktatási közfeladat ellátásra - kedvezményesen bruttó ……………-Ft/óra bérleti díjon biztosítja,** teljesítés igazolás alapján

1.2. **Tiszavasvári Sport Egyesület:**

* **2024. november 1. napjától** **2025. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra,
* az önköltségszámítás alapján számított **bruttó ………….-Ft/óra bérleti díj helyett kedvezményesen bruttó …………..-Ft/óra bérleti díjon biztosítja,** teljesítés igazolás alapján

**A szerződéses időtartam tekintetében a felek eltérhetnek, amennyiben a TAO támogatási ütem azt indokolttá teszi.**

1.3. **Egyéb sporttevékenységet végzők:**

* **2024. november 1. napjától** **2025. október 31-ig**,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott feltételekkel történhet,
* **a bérleti díj legfeljebb 16 fok hőmérséklet biztosításával és melegvíz ellátással** kerül megállapításra.
* a **bérleti díj bruttó ……………-Ft/óra** teljesítés igazolás alapján.

**A kedvezményből adódó többletköltségeket a Tiva-Szolg Kft. viseli.**

**Amennyiben valamely szereplő a megállapított kedvezményeket is tartalmazó bérleti díjon nem kíván szerződni, fenntartja a jogot a tényleges igénybevétel alapján a díjak felülvizsgálatára.**

Felkéri a polgármestert, hogy a TIVA-SZOLG Kft. vezetőjét tájékoztassa a Testület döntéséről.

Felkéri a Tiva-Szolg Kft. vezetőjét, hogy a döntésről tájékoztassa a megjelölt érintetteket.

Határidő: esedékességkor Felelős: Balázsi Csilla - polgármester

Dr Groncsák Andrea – Tiva-Szolg Kft., ügyvezető

1. INTÉZMÉNYI MUNKAVÉGZÉS HELYSZÍNE/IRODA

VI.1. Dönt arról, hogy az önkormányzati fenntartású intézményekben, a **2024. évben kezdődő fűtési szezonban** – eltérő szabályozás hiányában - **közvetlen irodai munkavégzést szolgáló helyiségekben munkaidőben split klíma igénybevétele nélkül 22 fok tartható, azzal, hogy a központi fűtés éjszakai üzeme a fenntartó képviselőjével együtt kerül beállításra energetikus javaslata szerint.**

**VI.2. Bölcsőde, óvoda, szociális- gyermekjóléti intézmény esetén az irányadó szakmai útmutatás szerint, fenntartóval egyeztetve.**

**VI.2. Felkéri a polgármestert, hogy a döntésről tájékoztassa az intézményvezetőket.**

Határidő: esedékességkor Felelős: Balázsi Csilla - polgármester

önkormányzati intézmények intézményvezetői

1. **EGÉSZSÉGÜGYI LÉTESÍTMÉNYEK**

VII. Dönt arról, hogy – eltérő szabályozás hiányában - az önkormányzati fenntartású, a Tiva-Szolg Kft üzemeltetésében lévő egészségügyi létesítmények **váróhelyiségeiben, közösségi helyiségeiben 21 fok, vizsgáló helyiségekben klíma rásegítéssel 23 fok tartható.**

**VIII. Fenti intézkedések célja a fűtési rendszer szükség szerint üzemen kívüli állapotba/fagyvédelem állapotba helyezése fűtési idény alatt, valamint az áramvételezés szüneteltetése idény jelleggel, az EKIK esetében kivitelezési munkálatok végrehajtására előkészület.**

Határidő: határozatban foglaltak szerint Felelős: Balázsi Csilla - polgármester